**Sajtóközlemény**

A Debreceni Egyetem közleménye a Klinikai Központban kezelt metilalkohol-mérgezéses esetekkel kapcsolatban

(2017. december 21. délutáni adatok alapján)

A Debreceni Egyetem Klinikai Központ Belgyógyászati Klinikáján a hétfőn és kedden metilalkohol-mérgezés gyanújával beszállított 5 felnőtt közül két beteg állapota továbbra is válságos. Három beteg tünetmentes volt, az orvosok további megfigyelést tartottak szükségesnek, de ők a mai napon saját felelősségükre otthonukba távoztak.

A Gyermekgyógyászati Klinikára szállított 6 gyermek közül hárman már szerdán este hazamehettek, december 21-én pedig a további 3 gyermek is elhagyta a klinikát.

Az elmúlt 24 órában nem érkezett újabb metilalkohol-mérgezéses beteg a Debreceni Egyetem betegellátó intézményeibe.

2017. december 21.